Na temelju članka 98. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18 i 98/19), Školski odbor, na sjednici održanoj dana 2. ožujka 2020. donio je

**IZMJENE I DOPUNE STATUTA**

**OSNOVNE ŠKOLE PETRA STUDENCA**

**Članak 1.**

U Statutu Osnovne škole Petra Studenca (KLASA: 012-03/19-01/01, URBROJ: 2171-03-06-19-1), od 28. svibnja 2019. godine, u članku 50. stavku 2. riječi: „Ured državne uprave u Istarskoj županiji“ zamjenjuju se riječima: “upravno tijelo Istarske županije nadležno za poslove obrazovanja.“

**Članak 2.**

članak 64. u stavku 1., točki 2. mijenja se i glasi:

2. Digitalne vještine prema priloženoj dokumentaciji kandidata uz prijavu koja to dokazuje: diploma, uvjerenje, certifikat, potvrda, svjedodžba ili druga isprava izdana od ovlaštene ustanove ili pravne osobe, nosi jedan bod.

**Članak 3.**

U članku 75. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

**Članak 4.**

Članak 79. stavak 1. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 5.**

U članku 94. stavku 2. riječi: „ureda državne uprave“ zamjenjuju se riječima: “upravnom tijelu Istarske županije nadležnom za poslove obrazovanja.“

U članku 94. stavku 3. riječi: „ured državne uprave u županiji nadležan za poslove obrazovanja“ zamjenjuju se riječima: „upravno tijelo Istarske županije nadležno za poslove obrazovanja.“

**Članak 6.**

Članak 111. mijenja se i glasi:

„Učenika koji zbog opravdanih razloga nije mogao pohađati nastavu i biti ocijenjen iz jednog ili više predmeta, razredno vijeće upućuje na polaganje predmetnog ili razrednog ispita.

Pod opravdanim razlozima iz stavka 1. ovoga članka smatraju se:

* bolest u dužem trajanju
* izvršavanje obveza prema aktima ovlaštenih državnih tijela
* sportska i druga natjecanja
* dulji izostanak učenika koji je odobrilo Učiteljsko vijeće
* drugi opravdani razlog koji kao takav ocijeni razredno vijeće.

Učenik iz stavka 1. ovog članka koji želi pristupiti polaganju predmetnog ili razrednog ispita, podnosi Razrednom vijeću zahtjev za polaganje ispita.

Razredno vijeće može na prijedlog predmetnog učitelja odlučiti da predmetni ispit polaže učenik koji je izostao s nastave iz pojedinog nastavnog predmeta više od 30% godišnjeg fonda sati.“

**Članak 7.**

Dodaje se članak 111.a

„Predmetni i razredni ispit organiziraju se na kraju nastave ili kasnije ako je to prijeko potrebno.

Predmetni i razredni ispit učenik može polagati do početka iduće školske godine.

Rokove polaganja ispita utvrđuje razredno vijeće.“

**Članak 8.**

Dodaje se članak 111.b

„Predmetni ispit polaže se pred odgovarajućim predmetnim učiteljem.

Razredni ispit polaže se pred svim odgovarajućim predmetnim učiteljima.

Učenik ne može polagati više od tri predmeta u jednom danu.“

**Članak 9.**

Dodaje se članak 111.c

„Učeniku koji na razrednom ispitu položi 2/3 potrebnih ispita, ravnatelj može na njegov zahtjev odobriti dodatni rok za polaganje preostalih ispita.

Dodatni rok iz stavka 1. ovoga članka mora biti utvrđen sukladno odredbi članku 111.a stavku 1. i 2. ovoga Statuta.“

**Članak 10.**

U članku 158. iza riječi „osnivačkim aktom“ dodaju se riječi „i Statutom Škole.“

**Članak 11.**

U članku 167. riječi: „Ured državne uprave u Istarskoj županiji“ zamjenjuju se riječima: „upravno tijelo Istarske županije nadležno za poslove obrazovanja.“

**Članak 12.**

Ova Odluka stupa na snagu osmoga dana od dana objave na oglasnoj ploči Škole, a nakon dobivanja prethodne suglasnosti Osnivača.

**Članak 13.**

Ovlašćuje se Školski odbor da temeljem ovih izmjena i dopuna utvrdi potpuni tekst Statuta Osnovne škole Petra Studenca.

**Predsjednik Školskog odbora:**

**dr. sc. Marko Jelenić**

**Članak 14.**

Ove izmjene i dopune Statuta donijete su uz prethodnu suglasnost Osnivača KLASA: 012-03/20-01/25 URBROJ: 2163/1-01/3-20/03 dana 27.7.2020.

**Članak 15.**

Ove izmjene i dopune statuta objavljene su na oglasnoj ploči Škole dana 10.8.2020. a stupile su na snagu dana 18.8.2020.

KLASA: 012-03/20-01/01

URBROJ: 2171-03-06-20-1

Kanfanar, 18.8.2020.

**Ravnatelj:**

**Ivor Kuček, dipl. uč.**